
E L Ő T E R J E S Z T É S

Sülysáp Város Önkormányzata Képviselő-testületének

2016. november 17-én tartandó munkaterv szerinti ülésére

5. napirendhez
Tárgy: Tájékoztatás a helyi adóztatás 2016. III. negyedévei helyzetéről
Tisztelt Képviselő-testület!

A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138.§ (3) g) pontja alapján a Képviselő-testület a jegyző beszámoltatása útján ellenőrzi az adóztatást, és a h) pontja értelmében tájékoztatja a lakosságot a helyi adókból származó bevételek összegéről. 

Ennek figyelembevételével a 2016. III. negyedévi adóztatásról a melléklet szerinti beszámolót terjesztem elő és kérem annak szíves elfogadását. 

.../2016. (XI. 17.) ÖKT határozati javaslat
Sülysáp Város Önkormányzata Képviselő-testülete a jegyzőnek az 1991. évi XX. törvény 138. § (3) g) pontja alapján előterjesztett, a helyi adóztatás 2016. III. negyedévi helyzetéről szóló tájékoztatóját elfogadja. 

Határidő: azonnal
Felelős: jegyző
Sülysáp, 2016. november 10.

dr. Tóth Krisztina s.k. 


jegyző
JEGYZŐI TÁJÉKOZTATÓ 
a helyi adóztatás 2016. III. negyedéves helyzetéről
ADÓELLENŐRZÉSEK
Mint ismeretes július hónapban lakcím- és építményadó-ellenőrzést, valamint ebösszeírást kezdtünk a településen, így 2016. II. félévében az adóhatóság munkájának számottevő részét az ezekből eredő adminisztrációs feladatok tették ki. 
Az építményadó-ellenőrzés fő célja az volt, hogy a nyilvántartásunkban szereplő építményadó bevallások adatait (épületek száma, alapterülete, adózó neve) összevessük a valósággal. Nagyon sok esetben a nem lakás céljára szolgáló épületek (pl.: garázs, tároló, pince stb.) nem szerepeltek a nyilvántartásunkban, melyek visszamenőlegesen 5 évre előírásra kerültek. 

Az építményadóra vonatkozóan összesen 168 db bevallás érkezett az ellenőrzés hatására, melyből 93 db változás-bejelentés (melléképület, vagy bővítés bejelentése), 68 db pedig tulajdonosváltás (öröklés, adás-vétel) volt.
A következő grafikonon szemléltetve is látható az építményadó bevallások számának változása:

Az ebösszeírás során megközelítőleg 300 eb került bejelentésre. Közel azonos számú eb bejelentése várható azoktól az ebtulajdonosoktól, akik az elmúlt időszakban nem nyújtották be az ebösszeíró adatlapot; ők az összeírás során kiállított nyomtatványok feldolgozása során kerülnek felszólításra. Az ebösszeíró adatlapok alapján ebrendészeti hozzájárulás kerül kivetésre. A fentieken túl eddig 16 eb adatai átadásra kerültek a hatósági iroda részére, mivel az összeírás során kiderült, hogy nincsenek ellátva transzponderrel, aminek hiányában veszettség elleni oltást sem kaphattak.

2016. I. félévében összesen 78 db ebekkel kapcsolatos beadvány érkezett, melyből 31 db volt új bejelentés, a fennmaradó 47 db beadvány változásbejelentés volt (elpusztult, ivartalanított, menhelyre leadott eb). Ezzel szemben a III. negyedévben – az ellenőrzés hatására – összesen 323 db ebekkel kapcsolatos beadvány érkezett, melyből 281 db új bejelentés volt, a fennmaradó 42 db beadvány pedig változásbejelentés. 
Az alábbi grafikon szemlélteti az ebekkel kapcsolatosan beérkezett beadványokat:

ADÓVÉGREHAJTÁS
Az év második felében elkezdtünk emellett egy szélesebb körű kintlévőség behajtási folyamatot, amelyet a gépjárművek forgalomból való kitiltásával és a munkabérből való letiltással szeretnénk elérni. 

Előre láthatólag közel 100 gépjármű forgalomból való kitiltását kezdeményezzük az utolsó negyedévben. A szeptemberi befizetési időszakot követően felülvizsgálatra kerülnek a vállalkozók adószámlái és hasonlóan az előző időszakhoz októberben és novemberben inkasszók kerülnek kibocsátásra. 

Az Országos Egészségbiztosítási Pénztár nyilvántartásából folyamatosan kerülnek lekérdezésre az adósok munkaviszonyára vonatkozó adatok, melyek alapján a munkabérletiltás kerül kiküldésre. A munkabérletiltások folyamatosak, jelenleg is több adós jövedelmét terheljük.

Illetőleg a Sülysápi Hírforrás novemberi számában megjelenik az adóslista is.
Sülysáp, 2016. november 10.


dr. Tóth Krisztina s.k.

jegyző

